|  |  |  |
| --- | --- | --- |
| **Elem tartalma: Lelki ív képzés jegyzőkönyv** | | Kategória: egyéb |
| Szerző(k): -  Szerkesztő(k): Kovácsik Antal | | Esemény: Egyéb |
| Kapcsolódó téma: Hivatás | Kapcsolódó előadás: - | |
| Régió: Összrégió | Település: | Időpont: 2018.06.13 |

Kapcsolódó anyagok:

Törzsanyag:

Lelki ív képzés jegyzőkönyv

2018.06.13. 18:00 - Mentepont

**BT**: bevezető szavak

Cél, hogy egymást segítsük az ötletelésben a lelki ívet illetően. Különböző régiókból vagyunk itt, ill. emberhalászok és médiások is eljöttek. Három-három segítő kellene, hogy a lelki ívek megvalósításának koordinátorai is legyenek az egyes régiókban, így az atya egy-egy feladatát annak távollétében is el tudják látnii.

**Tized rózsafüzér a táborért**

**BT**: Felkérte Laci atyát, hogy vezessen fel pár szempontot: mitől vagyunk mentések, mi a lelkiségünk, milyen módszerekkel dolgozunk a fiatalokkal stb. Ima, gyónás, áldozás, közbenjáró ima, búcsúzás, küldetés a tábori lelkiség főbb pontjai.

**FL:**

**Kinek a szolgálata a lelki felelős szolgálat?** - Elsősorban az ifjúsági lelkészé, de a régiókban egy ideje szolgáló régiófelelősöké, vagy szükség esetén laikus kisebb testvéré is lehet. Több régiófelelős esetén jó, ha pl. az egyik régiófelelős lesz a lelki felelős. Lehet egy régiófelelős atya is, ha végig ott van a táborban. Az ifjúsági lelkésztől nem lehet elvárni, hogy egy személyben végigvigye pl. egy tábor lelki ívét és részletekbe menően megvalósítsa a lelki programot, mert párhuzamos táborokban kell jelen lennie. Ezért jó, ha kialakul egy 2-3 fős lelki team, ami a legszorosabb egységben van az ifjúsági lelkésszel, az ő vezetésével dolgozik és tagja a régiófelelős (legalább az egyik) is. Lehet egy lelkészségi munkatárs is a lelki team tagja, akár a lelki felelős is. Fontos, hogy a lelki felelős gondot fordítson már az előkészítőkön is a kisebb testvérek lelki életére és az imára, továbbá a készületükre. Arra, hogy olvassa el minden kisebb testvér az előadásokat, ne csak a csoportvezető. Egy médiásnak is kell ismernie az előadást, hogy jó tartalmakat adhasson át. Így minden kisebb testvér tudja a táborlakókat lelkesíteni, és benne tartani őket a témában.

**Mi a lelki felelős feladata?** – Az ifjúsági lelkésszel egyeztetve gondoskodjon arról, hogy a régiós eseményeken témához illő imák legyenek. Feladata a spirituális célok megvalósulásának elősegítése egy lelki ív megvalósításával és legalább részleges kidolgozásával. Feladata a papok felkérése misézni, prédikálni, tisztázva velük, hogy milyen napi témát kellene elmélyíteniük a prédikációban. Feladata az előadók meghallgatását biztosítani az előadás előtt (ha laikusok), szükség esetén korrekciót tenni. Csoportvezetők napi szintű előkészítése: mit szeretnénk minden kiscsoportban megvalósulva látni a tábor egyes napjain? Pl. gyónás előtti nap minden csoportban beszéljenek arról, hogy miért jó gyónni. Imák illeszkedjenek a tábor spirituális céljába. Miséző atyákkal kapcsolattartás, elküldeni nekik a napi igét, témát – építsék bele esetleg a szentbeszédbe. Számon tartsa, emlékeztesse a lelki ívre a jelen lévő ifjúsági lelkészt, miséző atyát. Ápolja, őrizze a mentés lelkiséget a régiófelelősökkel együttműködve. Ne nevezzük a lelki felelőst lelkivezetőnek, mert az a jelenlévő lelkész. Gondoskodjon arról, hogy a közösséget érintő minden döntés imádságból szülessen és a találkozókon, táborban egyen elegendő gyóntató. Évközben is legyen lelki felelős, ne csak a táborban (lehet különböző személy is, csak legyen valaki mindig).

**Mitől mentés egy mentés tábor?** - Eucharisztikus, Máriára figyelő, Isten országát kereső közösség. Elhagyhatatlan: napi mise, papi jelenlét, mindig elérhető gyóntató, napi legalább fél óra közös ima, a kisebb testvér elolvassa mindig az előadást, a kisebb testvér rendszeresen gyónjon és áldozzon, ajánlják fel önmagukat Jézus és Mária oltalmába, evangéliumi egyszerűség. Ajánljunk föl mindig valamit a táborért, hordozzuk imáinkban.

Legyen meg a négy régiós találkozós tematikus (ifjúsági lelkészi előadásra épülő) nap és a tábor.

Tábori lelki ív állandó elemei a lelki felelősnek kell őriznie, továbbá azt, hogy minden napi program, mint egy mozaik összeilleszkedjen, egymásra épüljön, tartson a spirituális cél felé. Lehetőleg a napi dinamikák (pl. szimbolikus tettek, kardosztás volt ilyen nálunk pl.) is ehhez kapcsolódjanak. Legyen egy napi ige. Lehet egy tábori igét szétbontani napokra (most pl. a gazdag ifjú). Étkezési ima. Napindító imák adjanak motivációt a napi igével kapcsolatban. Ajánlott az úrangyala. Legyen egy bűnbánati és böjti nap. Gyónás alatt ne legyen alternatív program, legfeljebb a vége felé csendes egyéb feladat, program. Kenyér-víz böjt ajánlott péntekenként, lehetőleg őrizzük meg. Fontos a cél hangsúlyozása, kiért, miért böjtölünk? Gyónáshoz ki lehet találni dinamikát (pl. kaviccsal a cipőben kizarándokolni a pusztában, csak gyónás után lehetett kivenni). Tábor csúcspontja sokszor az, hogy mindenki meggyónt és együtt áldozunk. Nem mindig sikerül így, de sokat tehetünk érte a megfelelő előkészítéssel. Minimum két este a szentség előtti jelenlétet biztosítani. Jó, ha az egyik szentségimádás közbenjáró imával van egybekötve. Kisebb testvérek nap elején vagy végén még külön is imádkozzanak. Szentség legyen jelen a táborhelyen, lehessen hozzá minél többször bejutni. Általában a kisebb testvérek adják elő az előadást, hogy megtanuljanak a hitről értelmesen beszélni – ez egy olyan minta, ami több, mintha papok tartanának profi előadásokat. Négy tematikus nap legyen, de lehet kettévenni egy töményebb témát, akkor 5 tematikus nap is lehet. Lehetőleg saját régiónkhoz tartozó papokat hívjunk, ne sztárpapokat feltétlenül! Érezzék a környék papjai, hogy hozzánk tartoznak.

Javaslatok az idei táborra vonatkozóan:

- Lehet több különböző fordításból, evangéliumból összemixelni a tábori igét (amelyik jobban üt)

- 1. előadás: embernek lenni – „Jézus ránézett és megkedvelte” - jó ember, mert megtette a tízparancsolatot. Valami még hiányzik azonban. - ez ahhoz a mondathoz kapcsolható, hogy „add el amid van”. A „kövess engem” viszont a 3. előadáshoz

- Megfontolandó, hogy a 3. és 4. előadás sorrendjét cseréljük fel, mert úgy összekapcsolhatók az evangéliumi történet segítségével. Eszerint először az életállapotbeli hivatásokról beszélünk (papi és házas hivatás is lemondással jár), utána a szakmai hivatásokról, majd pedig a keresztény egyházban betöltött hivatásunkról (milyen karizmáim vannak, amiket az egyház javára használhatok). Végére tenné Laci atya a döntésről szóló előadást (mik a motivációink, valóban az Isten akarata-e a legfontosabb, amikor döntünk)

- Elején a lelkész vázolja fel az egész lelki ívet – honnan hová akarunk eljutni

- Családi hivatásról jó lenne egy külön nap. 1. embernek lenni, 2. család, 3. papság, 4. kereszténynek lenni, 5. dönteni. Így öt tematikus nap lenne (ne folyjon össze a család az általános, emberségről szóló előadással)

- Gyakorlatra ötletek: „Nézz rá” mottóhoz pl. nézz rá a kiscsoportban beszélőre, a hirdetőre stb. Figyelem gyakorlása ezáltal. „Add el” mottóhoz vmi cserélgetős játék, vagy kereskedőjáték. „Kövesd” - akadályverseny. Kövess a facebookon! „Döntsd el” - vmi döntéshelyzetbe állítani őket, ahol le kell mondani vmiről.

- Figyeljünk, hogy a strand nap, bűnbánati nap ne borítsa fel a lelki ívet

**Tamás atya kérésére alkalmazzátok a táboraitokban az alább megfogalmazott napi jelszavakat, napi igéket és a tábori keretigét a Gazdag ifjúról.** A napok és előadások sorrendjét a saját táborotokra szabva felcserélhetitek, de a komoly lelki program (pl. minimum mindennapi fél óra ima) ne maradjon el! Itt egy hétfőtől-szombatig tartó mintapélda van leírva:

* **Hétfő:** **Tábori Ige eljátszása és/vagy felolvasása**: Gazdag Ifjú – Ismerkedés

**Bevezető prédikáció**ban pl. Tamás atya **vázolja fel a tábor lelki ívét!** Honnan-hova fogunk eljutni! Például elmondhatja vázlatszerűen a napok témáit.

Hivatásunk:

-          **Kedd**: Jó embernek lenni! – Jézus pillantása. A gazdag ifjúban Jézus látja, hogy egy jó ember, de a 10 parancsot megtartani még nem elég az üdvösséghez.

Az ifjú azt kérdezi: mit tegyek, hogy elnyerjem az örök életet (az üdvösséget)?

Jézus azt mondja, hogy ennek elnyerése érdekében: Valami még hiányzik Neked.

***Kedden az 1. előadást vegyük (Embernek lenni!), de hagyjuk ki belőle a családos hivatásról szóló részt.***

-          **Szerda**: Valami még hiányzik Neked: add el, amid van! – Jézus elhívása. Minden hivatásbeli életállapot megkívánja, hogy elhagyjuk eddigi életkörülményeinket. Pl. a házasság: “ezért a férfi elhagyja atyját, anyját!” (Mk 10,7) vagy a papság, szerzetesség is.

Ezek az életállapotbeli hivatásunk lehetséges útjai.

***Szerdán az 1. előadás végéről a családos hivatást vegyük!*** Hívjunk tanúságtevőt!

* **Csütörtök:** Papi- szerzetesi hivatásról legyen szó! Hívjunk tanúságtevőt!

***Csütörtökön a 2. előadást vesszük át: Elhagyni mindent, Krisztusért!***

-          **Péntek**: Valami még hiányzik Neked: Jöjj, kövess engem! Itt arról lesz szó, hogy a fenti életállapotokat hogyan élhetjük meg keresztényként.

Hivatásunk: kereszténynek lenni, bármely életállapotban is. Ehhez nem elég a 10 parancs megtartása. Jézust kell követnünk életünk profán területein is.

a.) keresztény hivatásunk a világban: kovásznak lenni - szakmai hivatások

b.) keresztény hivatásunk az Egyházban: megtalálni a szolgálatunkat, karizmánkat. Életünk, közösségünk és szavaink evangelizálnak.

***Pénteken a 4. előadást vesszük át (átcserélve a harmadikkal): Kereszténynek lenni!***

* **Szombat:**

-          Dönteni! „Akiket Isten Lelke vezérel, azok Isten Fiai.” Hogy tudok jó döntést hozni, megkülönböztetve a lelkeket? Hogy tudok döntésemben kitartani.

Rossz példa: az ifjú, aki szomorúan távozott (döntésképtelen) Jó példa: Ábrahám és az apostolok.

***Szombaton a 3. előadást vesszük át zárásként:  Dönteni!***

Ezzel segítő szempontokat adunk a fiatalok kezébe a megkülönböztetéshez, jó döntések meghozatalához (vö. 6. melléklet, 26. old.) és abban való kitartáshoz.

* **Vasárnap:** Táborzáró és téma-lecsengető nap. Tamás atya vagy más tábori atya összefoglalhatja a héten elhangzottakat, a kapott kegyelmeket a táborzáró Szentmisében. Megünnepeljük, hogy Isten mit tett velünk, hogyan cselekedett köztünk. A tegnap esti vagy a vasárnapi záróimában mindenki hangosan mondja el, hogy min keresztül és hogyan érintette meg a táborban Őt az Isten.

**Napi jelszók és igék a 2018-as Hivatás-táborhoz**

**Kedd:** ***Napi Ige: „Jézus ránézett és megkedvelte”  Napi jelszó: Nézz rá!***

                       Gyakorlat (nevelési cél): nézzünk rá arra, aki éppen beszél (pl. kicsoportban, előadáskor, hirdetéskor – tiszteljük meg őt a figyelmünkkel, mint Jézus a gazdag ifjút!) Nézzünk rá egymásra! Vagyis lelki értelemben, keressük az alkalmat, hogy ismerkedjünk, különösen kiscsoport-társainkkal!

Oktatási cél: 1. téma – embernek lenni! Jó embernek lenni! (Első előadást vegyük, de a családról szóló részt ne!)

Kedd - Jézus pillantása  -   Nézz rá! - ismerkedés (pl. álljatok tornasorba, aztán lábméret szerint, mennyit eszel naponta, hány ezer km-re voltál, pólóhossz-szerint, szemsötétség szerint stb.)

**Szerda - *Jézus elhívása 1.  -   Add el!:*** elhagyja apját, anyját - családos tanúságtételek

**Csütörtök - *Jézus elhívása 2. - Add el!***: papi-szerzetesi tanúságtételek

**Péntek - *Jézus követése -   Kövesd!***

**Szombat** - Döntés          - ***Döntsd  el!***

**Műhelymunka: milyen imák, énekek, dinamikák (régiónként)**

**ÁD (Galga)**:

tanúságtételekre építenék a tábort.

- „Nézz rám” - szentségimádás – mi nézzük Jézust, de hagyjuk ő is nézzen minket! Ebben az állapotban megnyugodni.

- Mi hiányzik az életünkből? - elgondolkodni.

- Képkirakós – naponta kapnak hozzá egy részt, egyre jobban kirajzolódik vmi a végén.

- add el” - bűneinket, majd egy másik napon örömeinket odavisszük Jézusnak, „eladjuk” / lerakjuk. Vagy: mindenki kap vmit, egy ideig őrizheti, aztán odaadhatja vkinek

„Jézus ránézett és megkedvelte” - mi alapján tudunk megkedvelni embereket. Összegyűjteni jellemzőket.

- Jöjj és kövess engem! - dekorációs, mennyország bejárata pl.

- Hálaadás: esténként – minden, ami jó volt, felidézni és megköszönni

- Döntsd el: - vmit kell csinálni, hogy kapjon egy dominót. A nap végén felállítjuk mindenkiéből a dominót, majd együtt eldöntjük

**FI:**

- Nézz rá – tükör: mit látsz benne? Önmagunk helyes szeretete téma. Milyen a mi felebaráti szeretetünk? Hogyan látnak minket? Egymás tükre is vagyunk.

**KT:**

- Mezőkövesden lesz a tábor, így a kövess szlogen odaillő

- házas talkshow: Adott szituációk eljátszása először nem házas fiatalok a szereplők, utána házasok (hogyan zajlik az ideálok szintjén és a valóságban)

- papi talkshow: vicces formájú, stand up comedy jellegű tanúságtételekre

- keretmese: gazdag ifjú, de jelenkori környezetben

- lelkigyakorlaton a jelenlévők felsorakoztak egy sorba egymás mellé. Játékvezető: „lépjen előre egyet az, akit naponta megdicsérnek a külsejéért. Lépjen hátra az, akit folyton szidtak az elmúlt évben. Stb. Egymással szembeállított állítások. Kb. 100 kérdés után kialakult egy görbe, vki elöl, vki hátul állt. Végén: nézd meg hol állsz a kiindulóponthoz képest! Gondolj arra, hogy Jézusnak mindegy, hol állsz! Számára egyformán fontos mindenki. Lehet, hogy ez túl erős egy tábor elején. De ha vki (pap, KT) odamegy mindenkihez egyesével a tábor alatt, és meg tudja jeleníteni Jézus szeretetét felé, akkor feloldódás lehet mindez.

- Kendőn volt egy ikonkép, dinamika vezetője kitette valahová, résztvevők egymás felé átnéztek rajta. Vagy vki az arca elé tartotta, és úgy nézett körbe mindenkin. Jézus arcával nézett az emberekre, azok Jézust látták benne. Tanulság: Jézus nem olyan mércével mér, ahogy mi azt sokszor gondolnánk.

**JE:**

- eredeti előadássorrendben gondolkodnak

- híd motívuma (Fejérdy Áron atya nyomán) – a pap Isten és ember között híd; a hívő Isten és a nem hívők között – utóbbiakhoz a pap nem jut el

- gyónáson minél hamarabb túlessenek, a híd alkotóelemeit kapnák meg, amikből a végén a táborban valamifajta konkrét híd épülne. Atyák lennének pl. a cölöpök, mert nélkülük nem tudunk hidat építeni Isten felé.

- papi és szerzetesi hivatás különleges – a tábori lét ugyanígy különleges egy fiatal éves programjában, ennyit Istennel máskor nem biztos, hogy foglalkozik. Meghívás: meghívólevelet osztani a tábor elején a résztvevőknek, hogy az egész hetet az Úrral töltsék. Tábor végén arra biztatni őket, hogy a tábor után is folytassák a tábori lelki cselekedeteket

- kereskedős játék: minden nap negyedórát lehetne játszani (összrégióson látottak továbbgondolása)

- kalandjáték: regény van megírva félig, közben a történet folyamán döntéseket kell hozni, aszerint kell különböző oldalra állni. Szent Grált fogják ők keresni. Nem feltétlenül rosszak az egyes döntési lehetőségek – ez lenne az egyik tanulság

**FK:**

- „nézz rám” - ismerkedő játék. Tornasorba álljanak különböző szempontok szerint (pl. magasság, lábméret, életkor). A szempontok egyre nehezebbek legyenek, különböző figyelmi területek legyenek.

- ikonok – többféléből lehetne választani, elmélyüléshez

- Jézus tanítványainak meghívását is behozni, hogy ne csak negatív példa legyen (gazdag ifjú). Különböző élethelyzetek lennének így felhozva. Utolsó nap: katarzis jellegű meghívás és negatív kicsengésű meghívás szembeállítása

**KA:**

- „Nézz rá” - Vegyétek s egyétek c. dal, kacsintós smile osztogatása, kacsintós gyilkos játék kiscsoportban

- „Add el” - Előző napi kincskeresős játék kincseinek elosztogatása társainak/ Jézusnak.Vagy: időt felajánlani imádságra. Vagy: telefont x időre le lehet adni, jutalomtáblán vezetni. Rokon ige: „ne gyűjtsetek itt a földön kincseket”

- „Kövess” - vonatozás, mint a bulikban. Vagy: kirándulás. Vagy: akadályverseny, Jézus életének állomásaival – kérdés a résztvevőknek: hogy döntenél, mit tennél? Vagy: Keresztút. Vagy: nyomkövető játék.

- „Dönts” - szerződés Jézussal. Esetleg többféle, a tábor utáni életre vonatkozóan. Írja alá mindenki a választását, és aztán tartsa magát a döntéséhez. Vagy: Kő v. szúrós / kellemetlen tárgy vinni egész nap. Válassza ki, melyiket akarja, aztán tartsa magát a döntéséhez.

**BT:**

Meghívtunk benneteket a közös gondolkodásra, a mentés létünk alapvonásainak tisztázására. Lelki íveket miként képzeljük el? Hivatás témát tartottuk szem előtt. Köszöni mindenkinek a részvételt. Reméljük, hogy hallottatok egymástól jó ötleteket. Köszönjük Laci atya útmutatását. Témákat fel lehet cserélni, van benne szabadságunk.

Javaslat, hozzászólás?

Hajnal Bence: megosztási felületet létre lehetne hozni, hogy egymás ötleteit láthassuk

Jancsó Emőke / Bánya Fecó: drive jó felület lenne

BT: Igen, ez jó ötlet!

**KD::** Teljesen más, de közérdekű hirdetés. Más közösségek küldtek neki plakátot: Lelkes Napokról, ill. a Shalom közösség nemzetközi fesztiváljáról („ACAMPS”). Vigyétek és osszátok szét otthon! Köszi!

**BT**: Jó olyan helyekre is menni, ahol nem szervezők vagyunk, ahol lazíthatunk, feltöltődhetünk.

Eszközigény: